Razdjel: 109 Ministarstvo pravosuđa i uprave

Glava : 10985 Općinska državna odvjetništva

Aktivnost: A642000

OBRAZLOŽENJE POSEBNOG DIJELA FINANCIJSKOG PLANA

ZA 2023. – 2025. GODINE

Proračunski korisnik : OPĆINSKO DRŽAVNO ODVJETNIŠTVO SUD U ZLATARU,

RKP: 4997

**OPĆI PRIHODI I PRIMICI ( izvor 11 )**

PLAĆE I DOPRINOSI PO GODINAMA

Rashodi za zaposlene **za 2023.** godinu izračunati su prema stanju na dan 31.08.2022. godine – 7 zamjenika, 15 službenika i 2 namještenika sa dodanom plaćom za jednog zamjenik, čije se stupanje na dužnost bilo tijekom 2022. godine. Također je u tijeku natječaj za još jednog zamjenika, za kojeg se prilikom traženja limita nije znalo, stoga će se eventualno nedostatna sredstava za isti rješavati u hodu. Planirana su sredstva za dežurstva u Zagrebu prema prosječnim vrijednostima. Također će se krenuti u ishođenje suglasnosti za službenika koji je otišao iz ODO-a. **Ukupno: 547.960 EUR-a.**

Rashodi za zaposlene **za 2024** godinu izračunati su na bazi prethodne godine, sa uračunatim planiranim povećanjem jednog službenika ( savjetnice koje je bila vježbenica ), kao i s postotkom za staž. Isti su u okviru projekcije za godinu, a ukoliko dođe do umirovljenja, popunit će se upražnjeno mjesto. **Ukupno: 562.166 EUR-a.**

Obračun plaća i doprinosa **za 2025** godinu napravljen je na bazi prethodne godine, uvećan za staž po godini, te je planirana isplata jednog dijela staža s povećanim trajanjem sukladno mogućnostima. Planirana su i sredstva za dežurstva u Zagrebu ( prekovremeni sati ), kao i prethodnih godina. **Ukupno:565.314 EUR-a.**

OSTALI RASHODI ZA ZAPOSLENE PO GODINAMA

Ostali rashodi za zaposlene **u 2023**. godini obuhvatili su troškove svih pripadajućih prava po važećem Kolektivnom ugovoru prema procjeni, a izračun jubilarnih nagrada napravljen je prema sada dostupnim podacima. Ukupno: **14.542 EUR-a.**

Troškovi ostalih rashoda za zaposlene **za 2024.** godinu obuhvatili su sva pripadajuća prava zaposlenih po važećem KU, prema procjeni, a za jubilarne nagrade po stvarnim pravima za godinu . Ukupno: **16.373 EUR-a.**

Troškovi ostalih rashoda za zaposlene **za 2025.** godinu izračunati su po istom principu kao i prethodne godine- za jubilarne nagrade prema stvarnim pravima za godinu i dostupnim podacima, a ostalo prema procjeni očekivanih troškova. Ukupno : **13.599 EUR-a.**

NAKNADE ZA PRIJEVOZ PO GODINAMA

Izračun prijevoznih troškova, ali i uključenog rada na terenu ( dežurstvo u Zagrebu ), **za 2023**. godinu , izrađen je na bazi stvarnih troškova za 5 dužnosnika i 15 službenika. Za trošak na terenu uzet je prosječan trošak. Dio obračuna vrši se po mjesečnim kartama ( koje su se povećale ), a dio po prijeđenom km po 0,18 EUR-a, a za izvršena dežurstva prema mjesečnim izvješćima.

Ukupno: **46.453 EUR-a.**

Obračun prijevoza za **2024. godinu** isti je kao i za prethodnu, s trendom korekcije prema cijenama energenata, kao i za naknade za rad na terenu. Ukupno: **46.453 EUR-a.**

Obračun prijevoznih troškova i terenskog dodatka **za 2025.** godinu napravljen je sukladno očekivanom trendu ,a na bazi prethodne godine. Ukupno: **47.780 EUR-a.**

MATERIJALNI RASHODI PO GODINAMA

Materijalni rashodi za 2023. godinu su u okviru prihvaćene projekcije prema procijenjenim vrijednostima. Povećani su troškovi za zakup opreme, radi zamjene aparata, planirani su sistematski pregledi te realno procijenjeni troškovi intelektualnih usluga. Predviđen je trošak isplate za beneficirani staž dužnosnika- jedan dio, ukoliko to bude moguće i potrebno radi umirovljenja zamjenika.

Za tekuće održavanje planirano je održavanje postojeće opreme i službenog vozila.

U okviru kapitalnog održavanja predviđeno je saniranje propusnosti prozora alu stolarije i zamjena filtera za klimu i grijanje na ventilokonvektorima u planiranom iznosu od 3.982 EUR-a.

Na stavci prijevozna sredstva u cestovnom prometu predviđena su sredstva za glavnicu godišnjeg leasinga za službeno vozilo.

**Ukupno : 112.542 EUR-a.**

Materijalni rashodi za 2024. godinu u okviru su projekcije, a za intelektualne usluge su iskazani realno očekivani troškovi.

Za tekuće održavanje predviđeno je redovno održavanje opreme i službenog vozila.

Na stavci prijevoznih sredstava je iskazan iznosza glavnicu financijskog leasinga za službeni auto. Plan kapitalnih ulaganja za ovu godinu nije poznat.

**Ukupno:122.961 EUR.a.**

Materijalni rashodi za 2025 godinu su realna procjena predviđenih potreba prema trendu prethodnih godina, te u okviru zadane projekcije.

Tekuće održavanje planirano je kao i prethodnih godina., a kapitalna nisu poznata.

Leasing za auto je otplaćen i nije više dio financijskog plana ukoliko ne dođe do nabave novog vozila.

**Ukupno: 126.920 EUR-a.**

**VLASTITI PRIHODI ( izvor 31 )**

Vlastite prihode ostvarujemo od naknade fotokopiranja spisa i umnožavanja DVD-a, a isti su planirani za nabavu prijeko potrebne uredske opreme prema godini ostvarenja. Trend realiziranih prihoda je u opadanju, tako da je u sve tri proračunske godine planirana ista svota ostvarenja i potrošnje – **664 EUR-a.** po godini.